Kunnian kuningas -seurakunta, Jerusalem
Tulta Jerusalemista
Pastori Oren Lev Ari
Shalom, rakkaat ystävät! Tänään puhun tärkeästä asiasta.
Puhumme paljon kaikenlaisista asioista,
menestyksestä, uskosta ja niin edelleen.
Joskus unohdamme kuitenkin puhua Pyhästä Hengestä,
elävän Jumalan Hengestä.
Meidän täytyy ymmärtää,
että Pyhä Henki on Jumalan persoona maan päällä.
Pyhä Henki on Pyhän Kolminaisuuden yksi persoona.
Jumala on maan päällä ja myös taivaassa.
Jumala on Henki, kuten Raamattu sanoo.
Jumalaa täytyy rukoilla Hengessä ja totuudessa.
Tänään tahdon syventyä Jumalan Henkeen.
Me israelilaiset sanomme Pyhää Henkeä "Läsnäoloksi".
Temppelin aikaan Jumalan Läsnäolo oli temppelissä.
Kerran vuodessa ylipappi meni kaikkeinpyhimpään
ja tapasi Jumalan Hengen.
Jos hän ei ollut sovelias siihen, hän kuoli sinne.
Ylipapin täytyi uhrata urhi omasta puolestaan,
ja uhri kansan syntien edestä.
Se täytyi tehdä koko sydämestä, ja joka vuosi aina uudestaan.
Pyhä Henki ei koskaan tullut ilman uhria ja verta.
Pyhä Henki kunnioittaa todellista uhria,
ja tiedämme, että Jumalan Poika, Jeesus Kristus,
on Jumalan elävä uhri.
Hän antoi itsensä elävänä uhrina Jumalalle ja sovitti synnit.
Kun Jeesus ristiinnaulittiin, Pyhä Henki kunnioitti sitä,
ja temppelin esirippu repesi ylhäältä alas,
ja Pyhä Henki vapautui koko maailmaan.
Jeesus teki ihmeitä maan päällä ollessaan.
Pyhä Henki oli Hänen päällään.
Tiedämme että tuolloin Pyhä Henki oli myös temppelissä,
tietyn kansan keskellä tiettynä aikana,
sen mukaan, miten Jumala määräsi.
Jeesus uhrasi itsensä ja vuodatti verensä
koko maailman syntien edestä, kuten on kirjoitettu:
Niin on Jumala maailmaa rakastanut, että hän antoi ainokaisen Poikansa,
ettei yksikään, joka häneen uskoo, hukkuisi,
vaan hänellä olisi iankaikkinen elämä.
Kun Jeesus vuodatti verensä, Pyhä Henki tuli koko maailmaan,
koska Pyhä Henki kunnioittaa sitä, mitä Jeesus teki.
Pyhä Henki odotti kauan sitä, että Jeesus tulisi,
että Jumalan Sana tulisi lihaksi ja kuolisi ristillä.
Tiedämme hyvin, että ilman uhria ja ilman verta
ei ole voitelua eikä Pyhää Henkeä.
Huomatkaa nämä sanat: Pyhä Henki. Pyhä Henki on pyhä.
Jos Pyhä Henki tulisi ilman uhria, me hajoaisimme.
Meidän täytyy kunnioittaa Messiaan, Jumalan Pojan verta,
ja ylistää Jumalaa Jeesuksen verestä,
ja ymmärtää Jeesuksen teon merkityksen,
ja sen, mitä tapahtui Egyptissä ennen kuin Jumalan Poika ilmestyi.
Pääsiäinen, Pesach, tarkoittaa "mennä ohi."
Jumala sanoi: Ottakaa karitsa, ja sivelkää sen verta
talojenne ovenpieliin.
Kun kuoleman enkeli tulee, hän ei pääse koteihinne,
koska hän näkee liiton veren.
Uskomme, että Jeesus Kristus on Jumalan Karitsa,
joka vuodatti verensä.
Hänen verensä suojaa meitä kuoleman enkeliltä.
Tiedämme, että kun kunnioitamme Jumalan Karitsan verta,
Pyhä Henki täyttää meidät, meidän perheemme ja kotimme.
Pyhä Henki on siellä, missä kunnioitetaan uhria,
missä palvotaan Jeesusta Kristusta, Jumalan Karitsaa,
missä kiitetään Isää tästä uhrista syntien anteeksiantamiseksi.
Tiedämme, että Hänen haavainsa kautta me olemme parantuneet.
Veressään Hän antoi meille lunastuksen,
ja Hänen ylösnousemuksessaan saimme vanhurskauden.
Siellä missä kiitetään ja ylistetään Jumalaa tästä,
siellä on Pyhä Henki.
Pyhä Henki ei ainoastaan tule, vaan Hän haluaa,
että Hänen kanssaan ollaan yhteydessä.
Hän ei yritä saada itselleen kunniaa, jotta Hänet huomattaisiin.
Hän saa meidät tuntemaan totuuden ja Jumalan Pojan,
joka on morsiamen Ylkä.
Olemme Kristuksen morsian, Jeesuksen ruumiin jäseniä,
ja Hän on päämme.
Pyhä Henki opettaa meille opettaa meille tämän.
Joh. 16:5:ssa Jeesus sanoo:
Mutta nyt minä menen hänen tykönsä, joka on minut lähettänyt,
eikä kukaan teistä kysy minulta: 'Mihin sinä menet?'
Mutta koska minä olen tämän teille puhunut,
täyttää murhe teidän sydämenne.
Kuitenkin minä sanon teille totuuden:
teille on hyväksi, että minä menen pois.
Sillä ellen minä mene pois, ei Puolustaja tule teidän tykönne,
mutta jos minä menen, niin minä hänet teille lähetän.
Jeesus sanoo siis: On tärkeää teille, että Puolustaja tulee.
Hän sanoo: Kun Puolustaja tulee, hän muistuttaa teitä
kaikesta, minkä minä olen teille sanonut.
Hän sanoo myös: Puolustaja, eli Pyhä Henki, on todistava minusta,
ja te myös todistatte, sillä te olette alusta asti olleet kanssani.
Ystävät, Jeesus painotti, että tämä on tärkeää teille.
Hän oli tietyssä paikassa, Israelin maassa.
Hän sanoi: Tulin kansani Israelin kadonneiden lammasten tykö.
Hän ymmärsi, miten tärkeää Pyhän Hengen tuleminen on,
koska Pyhä Henki voi olla koko maailmassa samaan aikaan.
Jeesus ei voinut. Siksi Hän sanoi: On parempi teille, että menen,
koska jätän teille palvelutehtävän, ja te lähdette koko maailmaan.
Odottakaa Isän lupausta. Kun Pyhä Henki tulee teihin,
te saatte voiman, ja te tulette olemaan todistajani Jerusalemissa,
Juudeassa ja Samariassa ja aina maan ääriin saakka.
Tämä on erittäin tärkeää: Teidän täytyy saada Pyhä Henki.
Pyhä Henki ohjaa, auttaa ja lohduttaa teitä.
Hän nuhtelee teitä, jos toimitte väärin.
Pyhä Henki tekee työtäni, mutta ei vain yhdessä paikassa,
vaan koko maailmassa, missä vain Minua kunnioitetaan,
jossa uskotaan Isääni ja Minua, siellä on Pyhä Henki.
Siellä Pyhä Henki puhuu, tekee ihmeitä ja paljastaa Minut ihmisille.
Meidän täytyy palata siunauksen lähteelle,
näihin Jeesuksen sanoihin.
Meidän täytyy ymmärtää, että viimeisinä päivinä
Jumala on puhunut meille Pojan kautta,
ja tänään Hän puhuu meille Pyhän Hengen kautta,
ja se on Jeesuksen ääni.
Pyhä Henki on erittäin tärkeä Jumalan lapsille.
Meillä on maailmassa paljon suunnitelmia ja tehtäviä.
Jos annamme Pyhän Hengen johtaa meitä ja seurakuntaa
Isän tahdon mukaisesti, silloin tulemme siunatuiksi.
Kaikkein suurin siunaus maan päällä on Jumalan Henki,
olla yhteydessä Pyhään Henkeen tuntea Hänet ja kuunnella Häntä.
5. Moos. 28:ssa Jumala sanoo: Jos kuulet sanani,
eli jos kuuntelet tarkkaan, mitä Henkeni sanoo...
Myös Ilmestyskirjassa sanotaan, että seurakunnan täytyy kuulla,
mitä Henki sanoo.
Kaikki mitä meidän täytyy tehdä, on kuulla, mitä Pyhä Henki sanoo,
tuntea Pyhä Henki, ja tehdä Hänen ohjauksensa mukaan.
Pyhä Henki ei koskaan puhu Jumalan Sanan vastaisesti.
Jeesus sanoi: Hän muistuttaa teitä siitä, mitä olen puhunut.
Israelissa tiedämme, että Jumalan Henki on elävän Jumalan läsnäolo.
Tarvitsemme kaikenlaista; parantumista, vapautumista,
hyvää toimeentuloa ja menestystä.
Mutta mitä todella tarvitsemme, emmekä ehkä edes tiedä sitä,
koska emme ole saaneet hyvää opetusta,
tai olemme unohtaneet sen,
tarvitsemme eniten yhteyttä Pyhään Henkeen,
ja tietoa siitä, mitä Pyhä Henki tekee tänään
elämässäni, perheessäni, seurakunnassani, kaikessa.
Tahdon että Pyhä Henki on kaikkialla, minne menen.
Tahdon että Pyhä Henki johdattaa minua joka paikassa
ja kertoo minulle tieni.
Tahdon herättää teissä pyhän kaipauksen Jumalan Henkeä kohtaan,
jotta tuntisitte Jumalan Hengen, ja puhuisitte Hänen kanssaan,
ja sanoisitte: Tarvitsen Sinua, ilmoita minulle Jumalan Poika.
Roomalaiskirjeessä sanotaan: Pyhä Henki tuntee Jumalan syvyydet.
Paavali sanoi: Rukoilen Isää, että Hän antaisi teille
viisauden ja ilmestyksen Hengen.
Pyhä Henki on viisauden, ilmestyksen ja voiman Henki.
Pyhä Henki pystyy kaikkeen, mutta meidän täytyy ymmärtää,
että Pyhä Henki on persoona.
Meidän täytyy olla yhteydessä Jumalan Henkeen,
ja tuntea Hänet, koska olemme syntyneet uudesti,
ja olemme ottaneet vastaan Jumalan Karitsan uhrin.
Katsotaan mitä Roomalais- kirjeessä sanotaan siitä,
mitä tapahtuu, kun saamme Pyhän Hengen. Room. 5:5.
Mutta toivo ei saata häpeään, sillä Jumalan rakkaus on vuodatettu
meidän sydämiimme Pyhän Hengen kautta, joka on meille annettu.
Kun saamme Pyhän Hengen, alamme elää rakkaudessa.
Hän opettaa rakkautta meille sisältä käsin.
Katsotaan mitä mielenkiintoista opetuslapsi Johannes sanoo
Pyhästä Hengestä 1. Johanneksen kirjeessä 2:27:
Teissä pysyy se voitelu, jonka olette häneltä saaneet,
ja te ette ole kenenkään opetuksen tarpeessa
vaan niinkuin hänen voitelunsa opettaa teitä kaikessa,
niin se opetus on myös totta eikä ole valhetta
ja niinkuin se on opettanut teitä, niin pysykää hänessä.
Se ei tarkoita, ettette tarvitsisi ihmistä opettamaan teitä,
pastoria, profeettaa tai evankelistaa,
vaan että saamme tietoa totuudesta sisäisesti Pyhältä Hengeltä.
Kun kohtaamme jotakin elämässä ja koemme ristiriitaa,
Pyhä Henki sanoo meille silloin, että tämä ei ole oikein.
Jos joku ehdottaa meille jotakin, Pyhä Henki voi vahvistaa sen
ja ilmoittaa meille sisäisesti, että voimme suostua siihen.
Ystävät, se on voitelua tai voimaa.
Pyhä Henki laskeutui Jeesuksen ylle kyyhkysen muodossa
kun Johannes kastoi Hänet.
Meidän täytyy silti ymmärtää, ettei Henki ole kuin jokin pilvi,
tai energiaa tai voimaa, vaan persoona.
Pyhä Henki on Jumalan persoona.
Hänellä on ymmärrys ja viisaus, Hän voi puhua ja mitä vain.
Hän kirkastaa Kristuksen nimeä.
Pyhä Henki oli läsnä jo aivan alussa.
Jos Jumala puhui Hengestään jo Raamatun alussa,
jos Jeesus sanoi: On parempi teille, että menen, koska jos en mene,
Puolustaja ei voi tulla,
jos Jumala ja Jumalan Poika sanovat näin,
miten paljon me tarvitsemmekaan sitä, mitä Jumala sanoo.
Miten tärkeää on ottaa tämä vastaan tosissaan.
Miten tärkeää on omaksua tämä sydäntemme syvyyksiin asti.
Meidän täytyy tavoitella sitä, koska Jumala on sanonut niin.
Jokaisella Jumalan sanalla on tärkeä merkitys.
1. Moos. 1: Alussa Jumala loi taivaan ja maan.
Ja maa oli autio ja tyhjä, ja pimeys oli syvyyden päällä,
ja Jumalan Henki liikkui vetten päällä.
Ja Jumala sanoi: "Tulkoon valkeus". Ja valkeus tuli.
Jos teidän elämänne on autio ja tyhjä,
perheessä, työssä ja palvelussa, tarvitsette Pyhää Henkeä.
Jumalan Henki liikkuu vetten päällä.
Jumala loi meidät mudasta, eli hiekasta ja vedestä.
Suuri osa meistä on vettä. Pyhä Henki liikkuu veden päällä.
Pyhä Henki on elvyttävä Henki.
Jos elämänne on sekaisin, kutsukaa Pyhää Henkeä tulemaan.
Jos elämässänne on syyllisyyttä, jos Saatana hyökkää kimppuunne,
kutsukaa Pyhä Henki.
Jos olette masentuneita ja elämänne on vaikeaa,
kutsukaa Jumalan Henki, Hän parantaa ja tekee ihmeitä.
Hän tuo järjestyksen elämäänne.
Kaikki, mitä Pyhä Henki tekee, on parasta mahdollista.
Hän tietää, mikä meille on parasta, koska Hän tuo meidät Jumalan tahtoon.
Hän opettaa meidät tuntemaan Jumalan Pojan.
Pyhä Henki tahtoo meidän menestyvän,
koska kun Pyhä Henki antaa meille menestystä, Jumala saa kunnian.
Ottakaa tänään vastaan paras mahdollinen lahja.
Ehkä te tavoittelette rahaa tai muita lahjoja.
Ottakaa tänään vastaan paras lahja: Jumalan Läsnäolo,
jossa elävän Jumalan Henki asuu.
Tahdon rukoilla puolestanne tänään, että avaisitte sydämenne,
ja Pyhä Henki pääsisi tulemaan ja kastaisi teidät Jumalan tulella.
Rukoilen, että Pyhä Henki tekisi ihmeen elämässänne.
Jeesuksen nimessä, että Pyhä Henki avaisi sydäntenne silmät,
ja hengelliset korvanne,
että näkisitte, mitä Henki tekee, ja kuulisitte, mitä Hän sanoo,
ja ottaisitte sydämiinne Hänen tekonsa.
Rukoilen tätä nyt Jeesuksen nimessä.
Jumalan Henki, tule jokaisen luo
ja tee ihme jokaisen elämässä, joka katsoo nyt televisiota.
Jeesuksen nimessä, Pyhä Henki, pyydän,
että parannat jokaisen, joka tarvitsee parantumista.
Pyhä Henki, ilmoitat meille, että Jumala on El Shaddai,
että Hän on pitkämielinen, armollinen ja rakastava.
Sinä lohdutat ihmisiä. Anna heille lepo tänään!
Jokaiselle, joka tarvitsee lepoa, elpymistä ja parantumista,
ja Sinun kuulemistasi, Pyhä Henki, ja sen mukaan elämistä.
Tee ihme, Jeesuksen nimessä, nyt, Pyhä Henki.
Ystävät, Jeesuksen nimessä kuulen nyt,
että Pyhä Henki parantaa perheitä, joilla on ongelmia.
Pyhä Henki tulee tähän tilanteeseen, ja tekee ihmeitä perheissänne.
Ottakaa se vastaan Jeesuksen Kristuksen nimessä.
Nämä viimeiset minuutit haluan puhua teille siitä,
mitä tapahtui Jeesuksen ensimmäisille opetuslapsille,
kun Pyhä Henki tuli. Apostolien teot 1:4:
Ja kun hän oli yhdessä heidän kanssansa, käski hän heitä:
"Älkää lähtekö Jerusalemista, vaan odottakaa Isältä
sen lupauksen täyttymistä, jonka te olette minulta kuulleet.
Sillä Johannes kastoi vedellä, mutta teidät kastetaan Pyhällä Hengellä,
ei kauan näitten päivien jälkeen."
Niin he ollessansa koolla kysyivät häneltä:
"Herra, tälläkö ajalla sinä jälleen rakennat Israelille valtakunnan?"
Heti he kysyivät näin, vaikka Jeesus halusi tehdä ihan muuta.
Pyhä Henki tuli valmistamaan morsianta.
Henki ja morsian sanovat: "Tule!" Ja joka kuulee, sanokoon: "Tule!"
Ja joka janoaa, tulkoon, ja joka tahtoo,
ottakoon elämän vettä lahjaksi. Näin sanoo Ilmestyskirja.
He kyselivät, nytkö teet näin ja näin...
Jeesus vastasi: Odottakaahan, aion tehdä ihan muuta.
Haluan, että Pyhä Henki valmistaa teidät todistajiksi.
Ei vain evankelioimaan, vaan myös olemaan Jeesuksen kirje
näyttämään Jeesus maailmalle.
Pyhä Henki valmistaa opetuslapset.
Tiedättehän, että koko maailma uskoo Jumalan olemassaoloon.
Demonitkin uskovat, ja vapisevat.
Mutta opetuslapsia ovat ne, jotka kuuntelevat Pyhää Henkeä,
ja toimivat Pyhän Hengen ohjauksen mukaisesti.
Jeesus sanoi: Ei, ette ymmärtäneet ollenkaan.
Hän sanoi heille: "Ei ole teidän asianne tietää aikoja eikä hetkiä,
jotka Isä oman valtansa voimalla on asettanut.
Jumala on määrännyt ajan teille, perheillenne ja kaikelle,
minkä Hän on luvannut Sanassaan.
Me emme voi määrätä Jumalalle ajankohtaa.
Meidän täytyy kuunnella Pyhää Henkeä.
Pyhä Henki valmistaa meitä sitä varten, mitä Jumala on luvannut.
Sitten olemme valmiita siihen, kuin Joosua ja Kaaleb.
He tulivat maahan valmiina.
Kaikki muut kuolivat erämaassa epäuskonsa vuoksi.
Mutta nämä kaksi miestä Pyhä Henki valmisti tulemaan luvattuun maahan,
ja he valloittivat sen ja saivat Jumalalta perintönsä.
Ystävät, Pyhä Henki valmistaa meitä.
Hän sanoi heille: "Ei ole teidän asianne tietää aikoja eikä hetkiä,
jotka Isä oman valtansa voimalla on asettanut,
vaan, kun Pyhä Henki tulee teihin, niin te saatte voiman,
ja te tulette olemaan minun todistajani sekä Jerusalemissa
että koko Juudeassa ja Samariassa ja aina maan ääriin saakka".
Ottakaa vastaan voima Jeesuksen Kristuksen nimessä!
Olkaa kirje Jeesukselta, niin että jokainen, joka näkee teidät,
näkee Jeesuksen.
Aivan kuin Jeesus ollessaan maan päällä kulki Hengessä,
ja pystyi kuulemaan ja tottelemaan Isää rakkaudessa,
myös te saatte voiman totella ja rakastaa Isää,
ja tehdä sen, mitä Henki ohjaa tekemään.
Ottakaa Hengen voima, Jeesuksen nimessä.
Herra siunatkoon sinua ja varjelkoon sinua,
Herra valistakoon kasvonsa sinulle ja olkoon sinulle armollinen,
Herra kääntäköön kasvonsa sinun puoleesi ja antakoon sinulle rauhan,
Jeesuksen Kristuksen nimessä, amen.
Olkoon teillä rauha, rakkaus ja kaikki, mitä Jumala on luvannut,
Jeesuksen nimessä, shalom.
Suomennos: Hannele Tainio